ફિલ્મ ‘વજહ તુમ હો’ની સ્ટોરી ટેલિવિઝનમાં થઈ રહેલા હત્યાના ડાયરેક્ટ પ્રસારણની ચારે બાજુ ફરે છે. અા ઇરો‌િટક, રોમેન્ટિક, ક્રાઈમ થ્રિલર ફિલ્મમાં હત્યા, રહસ્ય અને તબાહીની કહાણી છે. રણબીર બજાજ (ગુરમીત ચૌધરી) અેક વકીલ છે, જ્યારે સિયા (સના ખાન) લીગલ હેડ છે. બંને પોતપોતાના કામમાં સફળ છે. એકસાથે કામ કરતાં બંને વચ્ચે પ્રેમ થાય છે. રાહુલ (રજનીશ દુગ્ગલ) ટેલિવિઝન નેટવર્કનો માલિક છે અને સિયા રાહુલની કાયદાકીય સલાહકાર છે. બંનેને અરસપરસમાં સારી મિત્રતા થાય છે. બંને એકબીજાની ખૂબ જ નજીક અાવી જાય છે અને બંને વચ્ચે એક રાતનો સંબંધ પણ બંધાય છે. રાહુલ દેવાના કેસમાં ફસાઈ જાય છે.